Ur steredenn zo ur voull plasma zo ken bras he zreuzkiz ( meur a gantad milliadoù kilometroù ) hag he zolz ken e tizh al lodenn greiz - ar galonenn - ar wrez ret ( war - dro ur milion a gelvinoù d ' an nebeutañ ) da loc ' hañ un argerzh teuziadur nukleel . Kas a ra ar steredennoù eta skinadurioù er spektr gwelus , er c ' hontrol eus ar pep brasañ eus ar planedennoù ( evel an Douar ) a resev o energiezh dreist - holl diouzh ar steredenn pe eus ar stered a gelc ' htroont en o zro . E - pad ul lodenn vras eus he buhez , kent d ' he fourvezioù energiezh da vont da hesk , e vez ur steredenn e kempouez hidrostatek dindan levezon daou nerzh oc ' h enebiñ : ar gravitadur , a c ' hallfe lakaat ar steredenn da gouezhañ en he foull warni hec ' h - unan , hag ar gwask sinetek a zeu eus an argerzh teuziadur nukleel , a c ' hallfe , war ar c ' hontrol , lakat ar sterenn da darzhañ . An Heol e - unan zo ur steredenn dibar a - walc ' h zo heñvel a - walc ' h e zolz , war - dro 2 × 1030 kg , ouzh hini ar stered all .